สมหมาย-วิสุทธิ์ ปฏิเสธปลดเอ็มดี ธอส.
รอลุ้นถก ปรีดิยาธร เคลียร์ปมให้ชัดเจน,นายสมหมาย ภาษี รมว.คลัง เปิดเผยว่า จากกระแสข่าวลือว่าจะมีการปลดนางอังคณา ปิลันธน์-โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) ออกจากตำแหน่ง เพราะการทำงานไม่เป็นไปตามเป้าหมายนั้น ขอปฏิเสธว่าไม่เป็นความจริง และยังไม่เคยเห็นหนังสือจากนายเกริก วณิกกุล ประธานกรรมการ ธอส.แต่อย่างใด และที่ผ่านมาการจะปลดผู้บริหารระดับสูงของธนาคารเฉพาะกิจ หน่วยงานที่เกี่ยวข้อง เช่น คณะกรรมการ(บอร์ด) ธอส. กระทรวงคลัง จะต้องหารือกัน และนำรายงานให้ รมว.รับทราบก่อน,ขณะที่นายวิสุทธิ์ ศรีสุพรรณ รมช.คลัง ในฐานะที่กำกับดูแล ธอส. กล่าวว่า ไม่ทราบเรื่องดังกล่าว แต่จะขอหารือกับ ม.ร.ว.ปรีดิยาธร เทวกุล รองนายกรัฐมนตรี ในที่ประชุม ครม. เพื่อความชัดเจนอีกครั้ง,นางอังคณากล่าวภายหลังสหภาพแรงงาน ธอส.มอบดอกไม้ให้กำลังใจว่า ตลอดปีที่ทำงานได้พยายามผลักดันให้ ธอส.เป็นธนาคารเพื่อที่อยู่อาศัยของคนที่มีรายได้น้อย ขณะเดียวกันก็เพิ่มรายได้และกำไรของ ธอส.ด้วย ขณะนี้ตนเหลือเวลาการทำงานในตำแหน่งอีก 7 เดือน ซึ่งจะครบวาระในเดือนก.ย.นี้ และในช่วงเวลาที่เหลือนี้ จะพยายามทำงานอย่างเต็มที่ ตามเป้าหมายและนโยบายของบอร์ด.
นายสมหมาย ภาษี รมว.คลัง เปิดเผยว่า จากกระแสข่าวลือว่าจะมีการปลดนางอังคณา ปิลันธน์-โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) ออกจากตำแหน่ง
สมหมาย ภาษี,ปลดออกจากตำแหน่ง,อังคณา ปิลันธน์,โอวาท ไชยมนัส,ธนาคารอาคารสงเคราะห์,ข่าวเศรษฐกิจ